Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: követelményekrõl szóló 253/1997. (XII. 20.) Korm. rendelet (a továbbiakban: OTÉK) szerint kell meghatározni.
Paragraph Index: 716

3. Rendeltetés 3.1. Az azonos vagy hasonló rendeltetésû helyiségekbõl funkcionális egységeket kell szervezni. 3.2. A funkcionális egységek befogadóképességét a tervezési program alapján kell meghatározni. 3.3. A különbözõ funkcionális egységek tájolását a tervezési programban rendeltetés szerint kell meghatározni, de a jó közérzetet biztosító légállapotot és a látást zavaró napfénybesugárzástól a helyiségeket árnyékoló szerkezettel kell védeni. A helyiségek méretezése és bútorozása tegye lehetõvé az egyéni és csoportos munkát. 3.4. A funkcionális egységeket a hatékonyabb mûködés érdekében lehetõleg tömör építészeti kialakítású (aulás, csarnok-zsibongós stb.) alaprajzi rendszerekbe kell szervezni. Törekedni kell a közlekedõterek többcélú hasznosítására. Amennyiben a funkcionális egységek között belsõ zárt kapcsolatot gazdaságosan nem lehet teremteni, akkor fedett, de nyitott közlekedõt kell közöttük kialakítani. 3.5. A funkcionális egységekben: — Bevilágító-felület és a helyiség-terület aránya legalább 1:6, felülvilágítás esetén legalább 1:10 legyen. — Kizárólag felülvilágítás csak a nagy alapterületû helyiségekben (aula, tornaterem stb.) engedhetõ meg, egyéb felülvilágított terekben az elõírt megvilágítási érték 25%-át normál mellvédmagasságú, átlátszó üvegezésû oldalvilágítással kell biztosítani (további elõírásokat az OTÉK tartalmaz). — A padlóburkolat könnyen tisztítható meleg vagy félmeleg padló legyen, kivéve, ahol a funkcionális igény más követelményt határoz meg. — A használhatóság figyelembevételével kell a tervezési programban meghatározott eszközöket és felszereléseket elhelyezni, illetve felszerelni. A fentiektõl eltérõ követelményeket az egyes funkcionális egységek követelményei tartalmazzák. 3.6. A funkcionális egységek többcélú használatát minden intézmény tervezési programjában figyelembe kell venni. Ilyenek különösen: — az aula használata mûvelõdési, iskolai ünnepségek befogadására; — tornaterem használata szabadidõs programok számára; — konyha-étterem használata lakossági igények kielégítésére is; — szaktantermek használata a felnõtt lakosság át-, illetve továbbképzésére; — számítástechnikai tanterem használata felnõttek képzésére, átképzésére. A többcélú használatból eredõ világítási, szellõzési, hangszigetelési követelményeket ki kell elégíteni. 3.7. Az intézményfenntartónak az üzemeltetésre vonatkozó elhatározása szerint kell az étterem-konyha egység (fõzõ- vagy melegítõkonyha) helyiségeinek számát és alapterületét a tervezési programban meghatározni. Az egységet konyhatechnológiai terv alapján kell megtervezni.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes